《往平冒观府基呈祁石阡》
明代·周瑛

卫府夹江立，分明是壮谋。出奇相掎角，据险扼襟喉。

官有藩篱固，民无兵革忧。国家修远略，敢为借前筹。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。